CELEX: 22021D1887
Language: hu
Date: 2021-10-08 00:00:00
Title: A kereskedelmi formációban ülésező Társulási Bizottság 2/2021. sz. határozata (2021. október 8.) az egyrészről az Európai Unió, az Európai Atomenergia-közösség és tagállamaik, másrészről Grúzia közötti társulási megállapodás XVI-B. mellékletében meghatározott 1. szakasz pozitív értékeléséről [2021/1887]

2021.10.29.   
               
               
                  HU
               
               
                  Az Európai Unió Hivatalos Lapja
               
               
                  L 386/40
               
            
         A KERESKEDELMI FORMÁCIÓBAN ÜLÉSEZŐ TÁRSULÁSI BIZOTTSÁG 2/2021. sz. HATÁROZATA
         (2021. október 8.)
         az egyrészről az Európai Unió, az Európai Atomenergia-közösség és tagállamaik, másrészről Grúzia közötti társulási megállapodás XVI-B. mellékletében meghatározott 1. szakasz pozitív értékeléséről [2021/1887]
         A KERESKEDELMI FORMÁCIÓBAN ÜLÉSEZŐ TÁRSULÁSI BIZOTTSÁG,
         tekintettel az egyrészről az Európai Unió, az Európai Atomenergia-közösség és tagállamaik, másrészről Grúzia közötti társulási megállapodásra és különösen annak 146. cikkére,
         mivel:
         
                     (1)
                  
                  
                     Az egyrészről az Európai Unió, az Európai Atomenergia-közösség és tagállamaik, másrészről Grúzia közötti EU–Grúzia társulási megállapodást (a továbbiakban: a megállapodás) 2014. június 27-én írták alá, és az 2016. július 1-jén hatályba lépett.
                  
               
                     (2)
                  
                  
                     A megállapodás preambuluma elismeri Grúzia elkötelezettségét aziránt, hogy a megállapodással összhangban fokozatosan közelítse jogszabályait a releváns ágazatokban az uniós jogszabályokhoz, és hatékonyan végrehajtsa azt, hozzájárulva így a Grúziának az Unióval való szorosabb politikai társulásából és gazdasági integrációjából fakadó előnyök Grúzia valamennyi polgára, köztük a konfliktus által megosztott közösségek számára történő biztosításához.
                  
               
                     (3)
                  
                  
                     A megállapodás 147. cikkével összhangban a megállapodásban részes Felek megállapodnak abban, hogy piacaik hatékony és kölcsönös megnyitását fokozatosan és párhuzamosan érik el.
                  
               
                     (4)
                  
                  
                     A megállapodás 146. cikke értelmében Grúziának biztosítania kell, hogy a közbeszerzésre vonatkozó jogszabályait fokozatosan közelítse az Unió közbeszerzési vívmányaihoz, és hogy az uniós vívmányokhoz való közelítést több, egymást követő szakaszban hajtsák végre a megállapodás XVI-B. mellékletben foglalt ütemezésben meghatározottak szerint.
                  
               
                     (5)
                  
                  
                     A megállapodás 146. cikkével összhangban a kereskedelmi formációban ülésező Társulási Bizottságnak a megállapodás XVI-B. mellékletében meghatározott minden egyes szakaszra vonatkozóan határozatot kell hoznia az említett bizottság pozitív értékelése alapján.
                  
               
                     (6)
                  
                  
                     A megállapodás XVI-B. melléklete megállapítja a Grúzia által az 1. szakasz befejezéséhez teljesítendő követelményeket,
                  
               ELFOGADTA EZT A HATÁROZATOT:
         
            1. cikk
            A kereskedelmi formációban ülésező Társulási Bizottság kedvező véleményt ad a Grúzia kormánya által a Grúzia kormányának 2018. január 22-i 154. sz. és 2020. június 12-i 974. sz. rendeletével módosított, Grúzia kormányának „A Grúzia és az EU közötti, a mélyreható és átfogó szabadkereskedelmi megállapodás (DCFTA) hatálya alá tartozó kötelezettségeknek való megfelelés érdekében a közbeszerzés területén tervezett változásokról” című, 2016. március 31-i 536. sz. rendeletében jóváhagyott átfogó ütemtervről.
         
         
            2. cikk
            A kereskedelmi formációban ülésező Társulási Bizottság az e határozat mellékletében meghatározott indokok alapján pozitív értékelést ad a megállapodás XVI-B. mellékletében meghatározott 1. szakasz Grúzia általi befejezéséről.
         
         
            3. cikk
            Ez a határozat angol, bolgár, cseh, dán, észt, finn, francia, görög, holland, horvát, lengyel, lett, litván, magyar, máltai, német, olasz, portugál, román, spanyol, svéd, szlovák, szlovén és grúz nyelven készült, mindegyik szöveg egyaránt hiteles.
         
         
            4. cikk
            Ez a határozat az elfogadásának napján lép hatályba.
         
         
            Kelt Brüsszelben, 2021. október 8-án.
            
               
                  a kereskedelmi formációban ülésező Társulási Bizottság részéről
               
               
                  az elnök
               
               Genadi ARVELADZE
            
            
               
                  a titkárok
               
               Mariam GABUNIA
               Rikke MENGEL-JØRGENSEN
            
         
      
      
         
            MELLÉKLET
            A megállapodásnak a közbeszerzésről szóló 8. fejezetében említett XVI-B. mellékletével összhangban az 1. szakasz befejezéséhez az alábbi követelményeket kell teljesíteni:
            
                        (1)
                     
                     
                        A megállapodás következő rendelkezéseinek végrehajtása:
                        
                                    a)
                                 
                                 
                                    143. cikk (2) bekezdés;
                                 
                              
                                    b)
                                 
                                 
                                    144. cikk;
                                 
                              
                  
                        (2)
                     
                     
                        Megállapodás a megállapodás 145. cikkében meghatározott reformstratégiáról.
                     
                  
               (1) a) követelmény:
            
            Az első követelmény első részét illetően a megállapodás 143. cikkének (2) bekezdése előírja, hogy
            „Grúzia különösen a következőket jelöli ki:
            
                        a)
                     
                     
                        egy végrehajtó szerv a központi kormányzat szintjén, amelynek feladata, hogy biztosítsa a közbeszerzéshez kapcsolódó valamennyi területre vonatkozó koherens politikát és annak végrehajtását. Ez a szerv előmozdítja és koordinálja e fejezet végrehajtását, és irányítja az uniós vívmányokhoz való fokozatos közelítés folyamatát, az e megállapodás XVI-B. mellékletében meghatározottak szerint;
                     
                  
                        b)
                     
                     
                        egy pártatlan és független szerv, amelynek feladata, hogy a szerződések odaítélése során felülvizsgálja az ajánlatkérők által hozott döntéseket. Ebben az összefüggésben a „független” azt jelenti, hogy az adott szerv valamennyi ajánlatkérőtől és gazdasági szereplőtől elkülönülő közigazgatási szerv. Lehetőséget kell biztosítani arra, hogy az e szerv által hozott döntéseket bírósági felülvizsgálatnak vessék alá.”
                     
                  A megállapodás 143. cikke (2) bekezdésének a) pontja alapján fennálló követelményt 2014. április 23-án Grúzia kormányának 306. sz. rendeletével teljesítették.
            A közbeszerzéshez kapcsolódó valamennyi területen a koherens politika biztosításával és annak végrehajtásával megbízott grúz központi kormányzati szintű központi végrehajtó szerv Grúzia Állami Közbeszerzési Ügynöksége. Az Állami Közbeszerzési Ügynökség közjogilag független jogi személy, amely jogosult biztosítani az állami beszerzésekről szóló törvény rendelkezéseinek való megfelelést és azok teljesítését.
            Az Állami Közbeszerzési Ügynökséget Grúzia elnökének 2001. június 5-i 223. sz. rendeletével hozták létre, amely a Grúzia parlamentje által 1998. december 9-én elfogadott, az állami beszerzésekről szóló törvényen alapult. Az Állami Közbeszerzési Ügynökség később egyesült a Grúz Versenyhivatallal. A megállapodás aláírását követően, annak követelményeinek teljeskörű teljesítése érdekében az Állami Közbeszerzési Ügynökséget és a Grúz Versenyhivatalt két különálló intézményre osztották fel. Ennek megfelelően a Állami Közbeszerzési Ügynökség jelenlegi státuszát Grúzia kormányának 2014. április 23-i 306. sz. rendeletével határozták meg.
            Az Állami Közbeszerzési Ügynökség tevékenységeit Grúzia alkotmánya, nemzetközi megállapodások, köztük a megállapodás, a grúz jog és az Állami Közbeszerzési Ügynökség szabályzata szabályozza. Az Állami Közbeszerzési Ügynökség tevékenységei feletti állami ellenőrzést Grúzia kormánya hajtja végre. Grúzia kormánya jóváhagyja az Állami Közbeszerzési Ügynökség szervezeti felépítését és alapszabályát is.
            Az Állami Közbeszerzési Ügynökség elnökét Grúzia miniszterelnöke nevezi ki és menti fel.
            Az Állami Közbeszerzési Ügynökség személyzetét a grúz munka törvénykönyvével összhangban veszik fel és léptetik elő. Az állandó személyzet teljes létszáma jelenleg 123, és 22 alkalmazottat határozott idejű szerződés alapján foglalkoztatnak, ami megfelelőnek tűnik, tekintettel az Állami Közbeszerzési Ügynökség által jelenleg ellátott feladatokra.
            Az Állami Közbeszerzési Ügynökség komoly hírnévre tett szert a grúz kormányzati igazgatáson belül, valamint a nemzetközi pénzügyi szervezetek, az donorközösség és a nemzetközi érdekelt felek körében, amiért kötelezettségeit és feladatait hatékonyan és eredményesen végzi. Az Állami Közbeszerzési Ügynökség központi szerepet játszik a megállapodás szerinti kötelezettségek végrehajtásának elősegítésében és koordinálásában, valamint irányítja az uniós vívmányokhoz való fokozatos közelítés folyamatát, a megállapodás XVI-B. mellékletében meghatározottak szerint. Az Állami Közbeszerzési Ügynökség képes hatékonyan támogatni a közbeszerzési rendszer (beleértve a jogi környezetet és a teljes gazdasági rendszert is) fejlesztését Grúziában.
            A grúz jog által az Állami Közbeszerzési Ügynökségre ruházott feladatok köre lefedi az ilyen intézmények számára a nemzetközi gyakorlatban ajánlott általános követelményeket a jogi keret javításának támogatása, valamint az ajánlatkérő szervek és a gazdasági szereplők szintjén a működési kapacitás megerősítése érdekében. Az Állami Közbeszerzési Ügynökség megfelelően gyakorolja a szabályozási funkciót, a nyomonkövetési funkciót, az ügyfélszolgálati és a képzési funkciókat.
            Az Állami Közbeszerzési Ügynökség kiegészítő funkciói a következők:
            
                        —
                     
                     
                        nyomon követni a közbeszerzési folyamatot,
                     
                  
                        —
                     
                     
                        előkészíteni és kibocsátani a közbeszerzési folyamat szabályozására irányuló, alárendelt normatív aktusokat,
                     
                  
                        —
                     
                     
                        tanulmányozni és elemezni az ajánlatkérő szervektől kapott jelentések alapján a közbeszerzési rendszer helyzetét, valamint javaslatokat benyújtani Grúzia kormányának a releváns döntések meghozatalára,
                     
                  
                        —
                     
                     
                        kidolgozni standard és speciális képzési programokat és módszertani eszközöket, valamint szemináriumokat és képzést tartani központi és helyi önkormányzati hatóságok, tömegtájékoztatási képviselők és más érdekelt személyek számára,
                     
                  
                        —
                     
                     
                        létrehozni, frissíteni és felügyelni egy egységes közbeszerzési adatbázist,
                     
                  
                        —
                     
                     
                        tanácsadási szolgáltatásokat nyújtani ajánlatkérő szerveknek,
                     
                  
                        —
                     
                     
                        támogatni modern információs és kommunikációs technológiáknak a közbeszerzési rendszerbe történő bevezetését,
                     
                  
                        —
                     
                     
                        támogatni az egységes elektronikus közbeszerzési rendszer működését, és biztosítani a közbeszerzési eljárások során az elektronikus dokumentumáramlást,
                     
                  
                        —
                     
                     
                        megvizsgálni a közbeszerzések során felmerülő vitákat,
                     
                  
                        —
                     
                     
                        felügyelni a közbeszerzési eljárások jogszerűségét, és meghatározni a közbeszerzési eljárások szabályozására vonatkozó politikát,
                     
                  
                        —
                     
                     
                        vezetni a feketelistát és a fehérlistát,
                     
                  
                        —
                     
                     
                        azonosítani és/vagy integrálni egy közbeszerzési tárgyat az osztályozási rendszerbe,
                     
                  
                        —
                     
                     
                        összevont pályázatokat lebonyolítani egyes közbeszerzési tárgyakra vonatkozóan,
                     
                  
                        —
                     
                     
                        éves jelentést készíteni a tevékenységeiről, és benyújtani azt minden év május 15-ig Grúzia kormányának, továbbá közzétenni e jelentést az Állami Közbeszerzési Ügynökség honlapján.
                     
                  A megállapodás 143. cikke (2) bekezdésének b) pontja alapján fennálló követelményt 2020. július 2-án Grúzia 6730. sz. törvényével teljesítették.
            Grúzia 6730. sz. törvényével megszüntették a korábbi „Vitarendezési Tanács” (hivatalos fordítás grúz nyelvből) felülvizsgálati szervet, és egy új, független és pártatlan állami szervet hoztak létre. Az újonnan létrehozott közigazgatási szerv felülvizsgálati szervként fog működni a közbeszerzéssel, a köz- és magánszféra közötti partnerségekkel és a koncessziós tevékenységekkel kapcsolatos panaszok tekintetében. A Grúzia 6730. sz. törvényével végrehajtott módosítások a szerződések „egyszerűsített” (közvetlen, egyetlen forrásból történő) közbeszerzés útján történő odaítélésével kapcsolatos kérdésekre is vonatkoztak, például az Állami Közbeszerzési Ügynökség általi jóváhagyatási eljárásra közbeszerzési ügyleteknek „sürgős szükség” alapján „egyszerűsített” közbeszerzés útján történő lebonyolítása esetén.
            Grúzia 2020. július 2-i 6730. sz. törvényének rendelkezései megfelelő garanciákról rendelkeznek a megállapodás 143. cikke (2) bekezdésének b) pontja által előírt függetlenséggel és pártatlansággal kapcsolatban.
            
               (1) b) követelmény:
            
            Az első követelmény második részét illetően a megállapodás 144. cikke szerint a Felek megfelelnek valamennyi szerződés odaítélésének vonatkozásában az említett cikknek a közzétételről, a szerződések odaítéléséről és a bírói jogvédelemről szóló (2)–(15) bekezdésében előírt alapvető szabályoknak. Ezen alapvető szabályok közvetlenül az uniós közbeszerzési vívmányokban szabályozott közbeszerzési szabályokból és elvekből származnak, beleértve a megkülönböztetésmentesség, az egyenlő bánásmód, az átláthatóság és az arányosság elvét is.
            Ezen elvek bekerültek a grúz közbeszerzési szabályokba az e-közbeszerzési rendszer 2010-ben történt bevezetésével és az állami beszerzésekről szóló törvény Grúzia 2017. április 6-i 617. sz. törvényével végrehajtott módosításainak elfogadásával.
            2010-ben Grúzia e-közbeszerzési rendszert vezetett be az úgynevezett „GE–GP” – a grúziai „egységes elektronikus közbeszerzési rendszer” létrehozásával. Az e-közbeszerzési rendszer bevezetése óta Grúziában a közbeszerzések 100 %-át e-közbeszerzés útján bonyolítják le, amely biztosítja az átláthatóságot, és ösztönzi a versenyt. Az e-közbeszerzési rendszer átláthatósága teljes mértékben megfelel a közzétételi elvek uniós követelményeinek, mivel a pályázati felhívásokra és a szerződés-odaítélésekre vonatkozó valamennyi információ korlátozások nélkül, teljes mértékben átlátható.
            A megállapodás 144. cikke egyéb alapvető előírásai némelyikének teljesítése, valamint az állami beszerzésekről szóló törvénynek való meg nem felelés kezelése érdekében az Állami Közbeszerzési Ügynökség módosítástervezeteket készített az állami beszerzésekről szóló törvényhez. Grúzia kormánya 2016 decemberében jóváhagyta a javasolt módosításokat, és ezt követően továbbította azokat Grúzia parlamentjének. Ezen módosításokat Grúzia parlamentje 2017. április 6-án fogadta el Grúzia 617. sz. törvényével. A módosítások a következő fő irányvonalakat érintették: a) alapelvek; b) technikai előírások; és c) határidők.
            
                        a)
                     
                     
                        Az állami beszerzésekről szóló törvény módosítása az állami beszerzésekről szóló törvény 2. cikkének c) pontjára és 13. cikkére vonatkozott az egyenlő bánásmód és az arányosság elvének bevezetése érdekében, amelyek nem voltak kifejezetten megemlítve.
                     
                  
                        b)
                     
                     
                        Az állami beszerzésekről szóló törvény módosítása az állami beszerzésekről szóló törvény 12-1. cikkének (6) bekezdésére vonatkozott a szükséges építési beruházások, árubeszerzések vagy szolgáltatások jellemzőinek meghatározásához szükséges teljesítmény-, műszaki és/vagy funkcionális kritériumok általános leírásai használatának bevezetése érdekében. Az új rendelkezés értelmében az ajánlatkérő szervek képesek lesznek teljesítmény-, műszaki és/vagy funkcionális kritériumok alapján előírásokat kidolgozni, ily módon lehetővé téve olyan pályázatok benyújtását, amelyek tükrözik a műszaki megoldások sokféleségét a piacon. Az előírások értelmében a pályázati követelmények kidolgozásakor a teljesítmény- és funkcionális kritériumokat előnyben kell részesíteni.
                     
                  
                        c)
                     
                     
                        A módosítás észszerű határidőket vezetett be a pályázati felhívásokra és a pályázati feltételek megismertetésére vonatkozóan.
                     
                  Az állami beszerzésekről szóló törvény említett módosításai 2017. július 19-én léptek hatályba. Az új módosítások megnövelték az uniós értékhatárok alatti pályázatok benyújtására vonatkozó határidőket is. Jelenleg az egyes eljárástípusokra vonatkozó, az uniós értékhatárok alatti és feletti határidők a következők:
            
                        Az eljárás fajtája
                     
                     
                        Cél
                     
                     
                        Értékhatár
                     
                     
                        Határidők
                     
                  
                        Elektronikus pályázat
                     
                     
                        Árubeszerzésre és szolgáltatásnyújtásra irányuló szerződések
                     
                     
                        5 000  GEL-től 150 000  GEL-ig
                     
                     
                        7 nap
                     
                  
                        150 000  GEL felett
                     
                     
                        10 nap
                     
                  
                        Építési beruházásra irányuló szerződések
                     
                     
                        5 000  GEL-től 300 000  GEL-ig
                     
                     
                        10 nap
                     
                  
                        300 000  GEL felett
                     
                     
                        20 nap
                     
                  
                        Az uniós küszöbérték felett
                     
                     
                        Árubeszerzésre és szolgáltatásnyújtásra irányuló szerződések
                     
                     
                        Legalább 135 000  EUR
                     
                     
                        30 nap
                     
                  
                        Építési beruházásra irányuló szerződések
                     
                     
                        Legalább 5 225 000  EUR
                     
                  
               (2) követelmény:
            
            A megállapodás XVI-B. mellékletében meghatározott I. szakaszra vonatkozó második követelményt illetően a megállapodás 145. cikkében meghatározott ütemterv jóváhagyása szükséges. A megállapodás 145. cikkének (1) bekezdése előírja, hogy Grúziának a fokozatos közelítés megkezdése előtt átfogó ütemtervet kell benyújtania a kereskedelmi formációban ülésező Társulási Bizottsághoz a megállapodás IV. címe 8. fejezetének végrehajtására vonatkozóan, határidőkkel és mérföldkövekkel együtt. Az említett ütemtervnek, amelynek a megállapodás szerint meg kell felelnie a XVI-B. mellékletben meghatározott szakaszoknak és ütemezésnek, tartalmaznia kell valamennyi reformot az uniós vívmányokhoz való közelítés és az intézményi kapacitásépítés tekintetében.
            Grúzia kormánya 2016. március 31-én„A Grúzia és az EU közötti, a mélyreható és átfogó szabadkereskedelmi megállapodás (DCFTA) hatálya alá tartozó kötelezettségeknek való megfelelés érdekében a közbeszerzés területén tervezett változásokról” című, 536. sz. rendelet révén jóváhagyta az ütemtervet. Ezen rendeletet a 2018. január 22-i 154. sz. és a 2020. június 12-i 974. sz. kormányrendelettel módosították.
            Az ütemterv magában foglal valamennyi reformot a jogszabályok uniós vívmányokhoz való közelítése és az intézményi kapacitásépítés tekintetében, valamint megfelel a megállapodás XVI-B. mellékletében meghatározott szakaszoknak és ütemezésnek a megállapodás 145. cikkével összhangban.